ai4bharat/Pralekha huggingface dataset:
वाणिज्य आणि उदयोग मंत्रालय
उद्योग आणि अंतर्गत व्यापार प्रोत्साहन विभागाने 'रेझिन ट्रिटेड कॉम्प्रेस्ड वुड लॅमिनेट' आणि 'घरगुती वापरासाठीचे इन्सुलेटेड फ्लास्क, बाटल्या आणि कंटेनर' साठी गुणवत्ता नियंत्रण आदेश अधिसूचित केले
नवी दिल्ली, 19 जुलै 2023
वाणिज्य आणि उद्योग मंत्रालयाच्या उद्योग आणि अंतर्गत व्यापार प्रोत्साहन विभाग  ने 14 जुलै 2023 रोजी 'रेझिन ट्रिटेड कॉम्प्रेस्ड वुड लॅमिनेट' आणि 'घरगुती वापरासाठीचे इन्सुलेटेड फ्लास्क, बाटल्या आणि कंटेनर' साठी 2 नवीन गुणवत्ता नियंत्रण आदेश अधिसूचित केले. हे गुणवत्ता नियंत्रण आदेश अधिसूचनेच्या तारखेपासून सहा महिन्यांसाठी लागू राहतील. भारतात गुणवत्तापूर्ण परिसंस्थेच्या विकासासह, हे गुणवत्ता नियंत्रण आदेश सार्वजनिक आरोग्य आणि ग्राहकांची सुरक्षितता देखील सुनिश्चित करतील.
‘रेझिन ट्रिटेड कॉम्प्रेस्ड वुड लॅमिनेट’ साठी गुणवत्ता नियंत्रण आदेशात देशांतर्गत बाजारपेठेसाठी उत्पादित केलेल्या किंवा भारतात आयात केलेल्या उत्पादनांसाठी ‘इलेक्ट्रिकल, रासायनिक आणि सामान्य हेतूंसाठी रेझिन ट्रिटेड कॉम्प्रेस्ड वुड लॅमिनेट ’ साठी आयएस मानक अंतर्गत प्रमाणीकरण अनिवार्य केले आहे.
'घरगुती वापरासाठी इन्सुलेटेड फ्लास्क, बाटल्या आणि कंटेनर' साठीच्या गुणवत्ता नियंत्रण आदेशात देशांतर्गत बाजारपेठेसाठी उत्पादित किंवा भारतात आयात 'घरगुती वापरासाठी इन्सुलेटेड फ्लास्क', 'घरगुती स्टेनलेस स्टील व्हॅक्यूम फ्लास्क/बाटली' आणि 'अन्न साठवण्याच्या इन्सुलेटेड कंटेनर ' उत्पादनांसाठी आयएस मानकांअंतर्गत प्रमाणीकरण अनिवार्य केले आहे .
ब्यूरो ऑफ इंडियन स्टँडर्ड्स  मानके हे ऐच्छिक स्वरूपाची असून, गुणवत्ता नियंत्रण आदेश ही एक अनिवार्य प्रमाणीकरण योजना आहे, ज्याद्वारे संबंधित उत्पादनाला लागू होणाऱ्या भारतीय मानकांच्या निर्दिष्ट सूचीचे पालन केंद्र सरकारद्वारे अनिवार्य केले जाते. गुणवत्ता नियंत्रण आदेश अधिसूचित करण्याचे उद्दिष्ट भारतात दुय्यम उत्पादनांच्या आयातीला आळा घालणे, अनुचित व्यापार पद्धतींना प्रतिबंध करणे आणि मानवी, प्राणी किंवा वनस्पतींचे आरोग्य आणि पर्यावरण यांच्या सुरक्षेसाठी देशांतर्गत उत्पादित उत्पादनांचा दर्जा वाढवणे हे आहे.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
पंतप्रधान कार्यालय
पंतप्रधानांनी जनतेला दिल्या रामनवमीच्या शुभेच्छा
मर्यादांचे पालन करून आणि कोरोनापासून सुरक्षित रहाण्यासाठी प्रतिबंधात्मक उपाय करण्याचे केले आवाहन
पंतप्रधान नरेंद्र मोदी यांनी जनतेला राम नवमीच्या निमित्ताने शुभेच्छा दिल्या आहेत. सर्वांना भगवान राम यांचे कृपाशीर्वाद लाभोत, अशी प्रार्थना त्यांनी केली आहे.
“मर्यादा पुरुषोत्तम श्रीराम यांच्या तत्वांप्रमाणे आपण सर्वांनी सुयोग्य वर्तन केले पाहिजे आणि कोरोनापासून सुरक्षिततेसाठी प्रतिबंधात्मक सर्व उपायांचे पालन केले पाहिजे.” मोदी यांनी आपल्या ट्वीटर संदेशात म्हटले आहे. पंतप्रधानांनी यावेळी ‘दवाई भी-कड़ाई भी’  या मंत्राचेही स्मरण करून दिले.
रामनवमी की मंगलकामनाएं। देशवासियों पर भगवान श्रीराम की असीम अनुकंपा सदा बनी रहे। जय श्रीराम!
— Narendra Modi  April 21, 2021
आज रामनवमी है और मर्यादा पुरुषोत्तम श्रीराम का हम सभी को यही संदेश है कि मर्यादाओं का पालन करें।
— Narendra Modi  April 21, 2021
कोरोना के इस संकट काल में, कोरोना से बचने के जो भी उपाय हैं, कृपया करके उनका पालन कीजिए।
'दवाई भी, कड़ाई भी' के मंत्र को याद रखिए।
R.Aghor/S.Patgoankar/P.Kor
पंतप्रधान कार्यालय
पंतप्रधान गुजरातमधील प्रधानमंत्री गरीब कल्याण योजनेच्या लाभार्थ्यांशी 3 ऑगस्ट रोजी साधणार संवाद
पंतप्रधान नरेंद्र मोदी गुजरातमधील प्रधानमंत्री गरीब कल्याण योजनेच्या लाभार्थ्यांशी 3 ऑगस्ट रोजी दुपारी 12:30 वाजता व्हिडीओ कॉन्फरन्सिंगच्या माध्यमातून संवाद साधणार आहेत.
राज्यात योजनेविषयी जनजागृती वाढवण्यासाठी लोकसहभाग कार्यक्रमाची सुरुवात करण्यात आली आहे.
प्रधानमंत्री गरीब कल्याण अन्न योजनेविषयी 
पीएमजीकेएवाय ही पंतप्रधानांच्या दूरदृष्टीतून साकारण्यात आलेली अन्नसुरक्षा कल्याणकारी योजना आहे, ज्याद्वारे कोविड-19 चा प्रभाव कमी करण्यासाठी सहकार्य आणि मदत पुरवली जाते. पीएमजीकेएवाय अंतर्गत राष्ट्रीय अन्न सुरक्षा कायद्यांतर्गत असलेल्या लाभार्थ्यांना प्रतिव्यक्ती 5 किलो अतिरिक्त अन्नधान्य दिले जाते.
कार्यक्रमासाठी गुजरातचे मुख्यमंत्री आणि उपमुख्यमंत्री यांची उपस्थिती असणार आहे.
सामाजिक न्याय आणि सबलीकरण मंत्रालय
गोव्यातील सामाजिक सुरक्षा योजनांच्या अंमलबजावणीसाठी केंद्रीय सामाजिक न्याय आणि सबलीकरण मंत्रालय सर्वतोपरी सहकार्य करेल- रामदास आठवले
गोवा सरकार अनुसूचित जाती/जमाती आणि ओबीसींच्या कल्याणाकडे पुरेसे लक्ष देत असल्याबद्दल केंद्रीय मंत्र्यांनी व्यक्त केले समाधान
पणजी, 21 डिसेंबर 2020
केंद्रीय सामाजिक न्याय आणि सबलीकरण राज्यमंत्री रामदास आठवले यांनी राज्यातील सामाजिक सुरक्षा योजनांच्या अंमलबजावणीसंदर्भात मुख्यमंत्री डॉ प्रमोद सावंत यांच्यासोबत आढावा बैठक घेतली. सामाजिक सुरक्षा योजनांच्या अंमलबजावणीसंदर्भात केंद्र सरकार सर्वतोपरी सहकार्य करेल, असे बैठकीनंतर बोलताना रामदास आठवले म्हणाले. तर, राज्य सरकार नवबौद्धांना आरक्षणासह सर्व सुविधा पुरविणार असल्याचे मुख्यमंत्री डॉ प्रमोद सावंत म्हणाले.
मुख्यमंत्र्यांनी केंद्रीय मंत्र्यांना माहिती दिली की, राज्यात अनुसूचित जाती आणि अनुसूचित जमातीविषयक प्रकरणे निकाली काढण्यासाठी दोन विशेष न्यायालयांची स्थापना केली आहे. राज्य सरकार अनुसूचित जाती/ जमाती आणि ओबीसींच्या कल्याणाकडे पुरेसे लक्ष देत असल्याबद्दल रामदास आठवले यांनी समाधान व्यक्त केले.
केंद्रीय मंत्र्यांनी राज्य सरकारला वृद्धाश्रम, नशा मुक्ती केंद्र आणि आंबेडकर भवन यासंदर्भातील प्रस्ताव लवकरात लवकर पाठवण्यास सांगितले. आंबेडकर भवनासाठी राज्य सरकार जागा उपलब्ध करुन देईल, असे मुख्यमंत्री म्हणाले. तसेच प्री-मॅट्रीक आणि पोस्ट-मॅट्रीक शिष्यवृत्तीचे प्रस्तावही तातडीने पाठवण्याची सूचना केंद्रीय मंत्र्यांनी केली. गोव्याच्या सर्वांगीण विकासासाठी सामाजिक न्याय आणि सबलीकरण मंत्रालयाकडून मदत केली जाईल, असे आठवले म्हणाले.
राज्याच्या लोकसंख्येत अनुसूचित जमातीचे प्रमाण केवळ 2% आहे, त्यामुळे राज्यात आश्रमशाळा सुरु करण्यास मर्यादा येत असल्याचे केंद्रीय मंत्र्यांनी सांगितले.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 51
पंतप्रधान कार्यालय
पंतप्रधानांनी गणेश चतुर्थीच्या सर्वांना शुभेच्छा दिल्या
नवी दिल्ली, 19 सप्टेंबर 2023
पंतप्रधान नरेंद्र मोदी यांनी देशवासीयांना गणेश चतुर्थीच्या शुभ मुहूर्तावर शुभेच्छा दिल्या आहेत.
हा सण प्रत्येकाच्या आयुष्यात चांगले भाग्य, यश आणि समृद्धी घेऊन येवो, अशी कामना पंतप्रधानांनी केली आहे.
पंतप्रधानांनी X वर पोस्ट केले:
"देशभरातील माझ्या कुटुंबीयांना गणेश चतुर्थीच्या मंगलमय शुभेच्छा! विघ्नहर्ता विनायकाच्या पूजनाशी निगडित प्रत्येक उत्सव आपल्या सर्वांच्या जीवनात सौभाग्य, यश आणि समृद्धी घेऊन येवो! गणपती बाप्पा मोरया!!
"सर्व देशवासीयांना गणेश चतुर्थीच्या हार्दिक शुभेच्छा. गणपती बाप्पा मोरया!"S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
संरक्षण क्षेत्रातील ‘आत्मनिर्भरता’: पंतप्रधान नरेंद्र मोदी यांनी डेफएक्सपो  2022 दरम्यान स्वदेशी वापराच्या 101 वस्तूंची चौथी यादी केली जाहीर
संरक्षण क्षेत्रात आत्मनिर्भर होण्यासाठी तसेच सार्वजनिक आणि खाजगी क्षेत्राच्या सक्रिय सहभागाने संरक्षण क्षेत्रातील उत्पादन निर्यातीला चालना देणे हा सरकारच्या ‘आत्मनिर्भर भारत अभियाना’तील एक महत्त्वाचा घटक आहे.
संरक्षण मंत्रालयाने  संरक्षण क्षेत्रात ‘आत्मनिर्भरता’ साध्य करण्यासाठी अनेक पावले उचलली आहेत. सकारात्मक स्वदेशीकरण याद्या हा त्या दिशेने महत्त्वाचा उपक्रम आहे.
संरक्षण मंत्रालयाने यापूर्वी अनुक्रमे 21 ऑगस्ट 2020, 31 मे 2021 आणि 07 एप्रिल 2022 रोजी 310 वस्तूंचा समावेश असलेल्या 'प्रथम, द्वितीय आणि तृतीय सकारात्मक स्वदेशीकरण याद्या' जाहीर केल्या होत्या. गुजरातमधील गांधीनगर येथे डेफएक्सपो  2022 च्या उद्घाटन समारंभात पंतप्रधान नरेंद्र मोदी यांनी 19 ऑक्टोबर 2022 रोजी 101 वस्तूंची 'चौथी सकारात्मक स्वदेशीकरण यादी' जाहीर केली. संरक्षण संपादन प्रक्रिया  2020 मध्ये दिलेल्या तरतुदींनुसार यादीतील सर्व वस्तू स्वदेशी स्त्रोतांकडूनच खरेदी केल्या जातील. ही यादी संरक्षण क्षेत्रात आत्मनिर्भर होण्यासाठी सतत प्रोत्साहन देणारी आहे.
पंतप्रधानांनी 76 व्या स्वातंत्र्यदिनानिमित्त लाल किल्ल्याच्यावरून राष्ट्राला संबोधित करताना, या सकारात्मक यादीद्वारे स्वदेशीकरणासाठी घेतल्या जात असलेल्या प्रयत्नांची प्रशंसा केली होती. या यादीमुळे स्वदेशीकरणाला चालना मिळेल आणि संरक्षण क्षेत्रात ‘आत्मनिर्भरता’ साध्य होईल आणि आगामी काळात निर्यात वाढेल असे ते म्हणाले.
संरक्षण मंत्रालयाने उद्योगांसह तसेच सर्व संबंधितांशी केलेल्या चर्चेच्या अनेक फेऱ्यांनंतर चौथी यादी तयार केली आहे. यात विकासाच्या प्रक्रियेतील तसेच येत्या पाचदहा वर्षात मागणी नोंदवता येतील अशा उपकरणे/प्रणालींवर विशेष लक्ष केंद्रित केले आहे. पहिल्या तीन याद्यांप्रमाणेच सातत्याने आवश्यकता असलेल्या दारूगोळा आयातीला पर्याय निर्माण करण्यावर विशेष लक्ष केंद्रित केले आहे. ही चौथी यादी भारतीय संरक्षण उद्योगाची वाढती क्षमता दर्शवते. तंत्रज्ञान तसेच उत्पादन क्षमतांमध्ये नवीन गुंतवणूक आकर्षित करून देशांतर्गत संशोधन आणि विकासाच्या क्षमतेला ती चालना देणारी आहे.
सशस्त्र दलांचा कल आणि भविष्यातील गरजा समजून घेण्यासाठी तसेच देशांतर्गत आवश्यक संशोधन आणि विकास, उत्पादन क्षमता निर्माण करण्यासाठी देशांतर्गत संरक्षण उत्पादन उद्योगाला पुरेशी स्पष्टता आणि संधी या चौथ्या यादीने निर्माण होणार आहे.
संरक्षण मंत्रालय यासाठी अनुकूल वातावरण उपलब्ध करेल आणि 'चौथ्या सकारात्मक स्वदेशीकरण यादी'मध्ये नमूद केलेल्या कालमर्यादा पूर्ण केल्या जातील याची खातरजमा करण्यासाठी उद्योगाला सर्वतोपरी सहकार्य करेल. यामुळे संरक्षण क्षेत्रास आत्मनिर्भरता प्राप्त होईल आणि देशातील निर्यातीसाठी क्षमता विकसित होईल. सर्व भागधारकांच्या माहितीसाठी ही यादी संरक्षण मंत्रालयाच्या संकेतस्थळावर  उपलब्ध केली आहे.
चौथी सकारात्मक स्वदेशीकरण यादी पाहण्यासाठी येथे क्लिक करा
राष्ट्रीय सुरक्षा परिषद सचिवालय
जबाबदार सायबर सवयींना प्रोत्साहन देण्यासाठी क्वाड सहकार्य
नवी दिल्ली, 8 फेब्रुवारी 2023
क्वाड राष्ट्रांमध्ये सायबर सुरक्षेमध्ये सुधारणा व्हावी, यासाठी सार्वजनिक मोहीम सुरू करण्यात येत आहे. ‘क्वाड नेशन्स: क्वाड सायबर चॅलेंज’ अशी ही मोहीम आहे. यामध्ये सहभागी होण्यासाठी भारत- प्रशांत महासागर आणि त्याही पलिकडच्या इंटरनेट वापरकर्त्यांना आमंत्रित करण्यात आले आहे.  या संकेतस्थळाच्या माध्यमातून इंटरनेट वापरकर्त्यांनी मोहिमेत सहभागी व्हावे आणि सुरक्षित त्याचबरोबर जबाबदार सायबर सवयींचा अवलंब करण्याविषयी प्रतिज्ञा घ्यावी. व्यक्ती आणि समुदायांची सायबर सुरक्षा जागरुकता आणि कृती मजबूत करण्यासाठी तसेच अर्थव्यवस्था आणि वापरकर्त्यांना सर्वत्र लाभ देण्यासाठी अधिक सुरक्षित आणि लवचिक सायबर परिसंस्थेला चालना देण्यासाठी सुरू असलेले क्वाड राष्ट्र समुहाच्या प्रयत्नांचे प्रतिबिंब म्हणजे हे आवाहन आहे.
जगभरातील इंटरनेट-वापरकर्ते सायबर गुन्ह्यांचे आणि इतर वाईट हेतूने केलेल्या सायबर धोक्यांचे लक्ष्य होत आहेत. यामुळे दरवर्षी ट्रिलियन डॉलर्स खर्च होऊ शकतात आणि संवेदनशील, वैयक्तिक डेटामध्ये गडबड केली जावू शकते. अनेक सायबर हल्ले यशस्वी झाले आहेत; त्यापासून साध्या प्रतिबंधात्मक उपायांनी रक्षण करणे शक्य आहे. मात्र यासाठी इंटरनेट वापरकर्ते आणि सायबर सुरक्षा सेवा प्रदाते एकत्रितपणे सायबर सुरक्षामध्ये लक्षणीय सुधारण्यासाठी लहान, लहान पावले उचलू शकतात. यामध्ये नियमितपणे सुरक्षा साधने अद्ययावत करून ती स्थापित करावीत , बहु-घटक प्रमाणीकरणाद्वारे वर्धित ओळख तपासण्याचे काम अधिक सक्षम केले जावे, मजबूत आणि नियमितपणे पासवर्ड म्हणजेच सांकेतिक वाक्यांश बदलणे आणि ‘फिशिंग’ सारखे सामान्य ऑनलाइन घोटाळे कसे ओळखायचे हे जाणून घेतले पाहिजे.
या आव्हानांमध्ये मूलभूत सायबरसुरक्षेविषयी माहिती आणि प्रशिक्षण यासारखी साधने प्रदान करण्यात येतात . सर्व वापरकर्त्यांसाठी- कॉर्पोरेशन्सपासून ते शिक्षण संस्थांपर्यंत, लहान व्यवसायांपर्यंत आणि शालेय विद्यार्थ्यांपासून ते वृद्धांपर्यंत, सर्वांना या मोहिमेत सहभागी होता येणार आहे. 10 एप्रिलला संपणा-या आठवड्यापर्यंत या मोहिमेचा कार्यक्रम सुरू राहणार आहे. ऑनलाइन आणि स्मार्ट साधने वापरताना माहितीपूर्ण निर्णय घेण्यासाठी आवश्यक असलेल्या संसाधनांमध्ये प्रत्येकाला प्रवेश मिळावा, यासाठी क्वाड भागीदार देश काम करत आहेत.
भारतामध्ये ही मोहीम राष्ट्रीय सुरक्षा परिषद सचिवालयासह राष्ट्रीय सायबर सुरक्षा समन्वयक कार्यालयाद्वारे समन्वयीत केली जात आहे.
S.Kane/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
आदिवासी विकास मंत्रालय
आदिवासी विद्यार्थ्यांच्या राष्ट्रीय शिक्षण संस्थेकडून शिक्षक आणि बिगर-शिक्षक कर्मचाऱ्यांची 4062 पदे भरण्यासाठी ईएमआरएस स्टाफ सिलेक्शन परीक्षा-2023 साठी अधिसूचना जारी
नवी दिल्ली, 14 जुलै 2023
आदिवासी विद्यार्थ्यांची राष्ट्रीय शिक्षण संस्था ही आदिवासी मंत्रालयांतर्गत असलेली एक स्वायत्त संस्था असून शिक्षक आणि बिगर-शिक्षक कर्मचाऱ्यांची 4062 पदे भरण्यासाठी भरती प्रक्रिया राबवत आहे. नेस्ट्स ने अलीकडेच 4062 पदे भरण्यासाठी ईएमआरएस स्टाफ सिलेक्शन परीक्षा-2023 साठी अधिसूचना जारी केली आहे. यामुळे ‘ईएमआरएस’ मध्ये दर्जेदार मनुष्यबळ नियुक्त करून ‘ईएमआरएस’ च्या शैक्षणिक दर्जामध्ये सुधारणा होईल.
यासाठी 30-6-2023 पासून आवेदनपत्र दाखल करण्याची प्रक्रिया सुरू झाली आहे.
सीबीएसईच्या समन्वयाने नेस्ट्स ESSE-2023 या परीक्षेचे ओएमआर आधारित प्रकाराने खालील शिक्षक आणि बिगर शिक्षक कर्मचाऱ्यांच्या भरतीसाठी आयोजन करत आहे.
|
|
पदाचे नाव
|
|
संख्या
|
|
प्राचार्य
|
|
303
|
|
पीजीटी
|
|
2266
|
|
लेखापाल
|
|
361
|
|
कनिष्ठ सहायक सचिव 
|
|
759
|
|
लॅब अटेंडंट
|
|
373
|
|
एकूण
|
|
4062
प्रत्येक पदासाठी ऑनलाईन अर्जाची सविस्तर प्रक्रिया, पात्रतेचे निकष आणि अभ्यासक्रमासह इतर सर्व तपशील emrs.tribal.gov.in या वेबसाईटवर उपलब्ध आहेत.
राज्ये/ केंद्रशासित प्रदेशांमधील ‘ईएमआरएस’ मधील रिक्त पदे भरण्यासाठी ही भरती प्रक्रिया सुरू करण्यात आली आहे. अर्ज स्वीकारण्यासाठी हे पोर्टल 30.06.2023 ते 31.07.2023 या दरम्यान खुले आहे.
50% किंवा त्यापेक्षा जास्त किंवा 20,000 किंवा त्यापेक्षा जास्त आदिवासी असलेल्या प्रत्येक तालुक्यामध्ये आदिवासी समुदायाच्या लोकांना दर्जेदार शिक्षण उपलब्ध करून देण्यासाठी आदिवासी मंत्रालयाचा ईएमआरएस हा एक अग्रणी उपक्रम आहे.
Jaydevi PS/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 143
पंतप्रधान कार्यालय
आशियाई क्रीडा स्पर्धेत पुरुषांच्या रोइंग क्वाड्रपल स्कल्समध्ये कांस्यपदक जिंकल्याबद्दल पंतप्रधानांनी टीम इंडियाचे केले अभिनंदन
नवी दिल्ली, 25 सप्टेंबर 2023
आशियाई क्रीडा स्पर्धा 2022 मध्ये कांस्य पदक जिंकल्याबद्दल पंतप्रधान नरेंद्र मोदी यांनी सतनाम सिंग, परमिंदर सिंग, सुखमीत आणि जाकर खान यांच्या पुरुष रोईंग क्वाड्रपल स्कल्स संघाचे अभिनंदन केले आहे. आशियाई क्रीडा स्पर्धेत रोइंगमधील भारताचे हे 5 वे पदक आहे.
या संघाची ताकद आणि दृढनिश्चयाचे कौतुक करताना पंतप्रधान म्हणाले की त्यांच्या या यशाचा देशाला अभिमान आहे.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
धोरणात्मक निर्गुंतवणूकीसाठी धोरण जाहीर; धोरणात्मक आणि अन्य क्षेत्रांसाठी स्पष्ट आराखडा.
भारत पेट्रोलियम कंपनी लि. , एअर इंडिया, शिपींग कॉर्पोरेशन ऑफ इंडिया, कंटेनर कॉर्पोरेशन ऑफ इंडिया, आयडीबीआय बँक, BEML, पवनहंस, निलांचल इस्पात निगम लिमिटेड आदींमधील धोरणात्मक निर्गुंतवणूक 2021-22मध्ये पूर्णत्वाला नेणार.
आर्थिक वर्ष 2021-22 मध्ये दोन सर्वसाधारण विमा कंपन्यांचे खाजगीकरण करणार.
आवश्यक सुधारणांसहित एलआयसी अर्थात भारतीय आयुर्विमा महामंडळाचा चा आयपीओ आणणार
नवी दिल्ली, 1 फेब्रुवारी 2021
केंद्रीय अर्थमंत्री निर्मला सीतारमण यांनी आज संसदेत आर्थिक वर्ष 2021-22 चा अर्थसंकल्प सादर करताना, सर्व विनाधोरण व धोरणात्मक क्षेत्रातील निर्गुंतवणुकीचा आराखडा आखण्याच्या दृष्टीने सार्वजनिक क्षेत्रातील उपक्रमांसाठी धोरणात्मक निर्गुंतवणूकीच्या धोरणाला सरकारने मंजुरी दिल्याचे जाहीर केले.
आर्थिक वर्ष 2021-22 मधील धोरणात्मक निर्गुंतवणूक
भारत पेट्रोलियम कंपनी लि. , एअर इंडिया, शिपींग कॉर्पोरेशन ऑफ इंडिया, कंटेनर कॉर्पोरेशन ऑफ इंडिया, आयडीबीआय बँक, BEML, पवनहंस, निलांचल इस्पात निगम लिमिटेड आदींमधील धोरणात्मक निर्गुंतवणूक 2021-22मध्ये पूर्णत्वाला नेण्याचा प्रस्ताव आहे, अशी माहिती केंद्रीय अर्थमंत्र्यांनी संसदेत दिली. याशिवाय दोन सार्वजनिक क्षेत्रातील बँका व एक सर्वसाधारण विमा कंपनी यांच्या खाजगीकरणाच्या प्रस्तावावर 2021-22 मध्ये विचार केला जाईल असेही त्यांनी नमूद केले.
संबधित सुधारणा केल्यावर एलआयसी अर्थात भारतीय आयुर्विमा महामंडळाचा प्रारंभिक खुली समभाग विक्री याच सत्रात केली जाईल.
2020-21 च्या अर्थसंकल्पातील निर्गुंतवणूकीतून 1,75,000 कोटी रुपये निधी उपलब्ध होईल असा अंदाज असल्याचे अर्थमंत्र्यांनी सदनात स्पष्ट केले
आजारी किंवा तोटा होत असलेले सार्वजनिक क्षेत्रातील केंद्रीय उपक्रम वेळेवर बंद करण्यासाठी सुधारित यंत्रणा राबवण्याचा प्रस्तावही सितारमण यांनी मांडला.Jaydevi PS/V.Sahajrao/CY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 437
दूरसंचार आणि माहिती तंत्रज्ञान मंत्रालय
केंद्रीय मंत्री अश्विनी वैष्णव यांनी युनिव्हर्सल पोस्टल युनियन आणि टपाल कुटुंबाला जागतिक टपाल दिनाच्या दिल्या शुभेच्छा
कठीण काळात दिलेला लाभ येणाऱ्या वर्षांमध्ये भारतीय टपाल सेवेला सकारात्मक मार्गदर्शन करेल: टपाल सचिव विनीत पांडे
युनिव्हर्सल पोस्टल युनियनची स्थापना 1874 मध्ये झाली. तिच्या वर्धापन दिनानिमित्त दरवर्षी 9 ऑक्टोबर रोजी जागतिक टपाल दिवस साजरा केला जातो. भारत 1876 पासून युनिव्हर्सल पोस्टल युनियनचा सदस्य आहे. लोकांच्या जीवनात आणि व्यवसायासंदर्भात टपाल क्षेत्राची भूमिका तसेच देशांच्या सामाजिक-आर्थिक विकासातल्या योगदानाबाबत जागृती करणे हा जागतिक टपाल दिनाचा उद्देश आहे. या वर्षीच्या जागतिक टपाल दिनाची संकल्पना 'पुन्हा उभे राहण्यासाठी नवोन्मेष' आहे. जागतिक टपाल दिनाच्या निमित्ताने, कोविड महामारीच्या कठीण काळात सार्वजनिक सेवा वितरण सुनिश्चित करण्यासाठी टपाल कामगारांनी दिलेल्या अमूल्य योगदानाचे स्मरण, अश्विनी वैष्णव यांनी केले.
“टपाल सेवेचे व्यापक जाळे – लाखो कामगारांच्या सहभागाने हजारो-लाखो टपाल कार्यालयातून कोट्यवधी पत्रांची ने-आण- हे आपल्या समाजाला विणत आहे. जगाला जोडत आहे." असे सार्थ वर्णन संयुक्त राष्ट्रांचे सरचिटणीस अँटोनियो गुटेरेस यांनी केले आहे.
भारतीय टपाल सेवेने 1.5 लाखांहून अधिक आयटी  सक्षम टपाल कार्यालयासह, 2020 आणि 2021 मध्ये महामारीत टाळेबंदीच्या काळात टपाल आणि आर्थिक सेवा प्रदान करण्यात महत्त्वपूर्ण भूमिका बजावली. मजबूत आयटी प्रणालीने नागरिकांपर्यंत आर्थिक सेवा पोहोचवण्यात भारतीय टपाल सेवेला सक्षम केले.
सामान्य माणसासाठी सर्वात सुलभ, परवडणारी आणि विश्वासार्ह बँक तयार करण्याच्या दृष्टीने 2018 मध्ये इंडिया पोस्ट पेमेंट्स बँकेच्या प्रारंभाच्या माध्यमातून व्यापक टपाल जाळे अधिक मजबूत करण्यात आले आहे.
जागतिक टपाल दिनानिमित्त, इलेक्ट्रॉनिक्स आणि माहिती तंत्रज्ञान मंत्री श्री अश्विनी वैष्णव यांनी युनिव्हर्सल पोस्टल युनियन आणि टपाल विभागाला ट्वीटद्वारे शुभेच्छा दिल्या. त्यांनी भारतीय टपाल खात्याच्या सामाजिक योगदानाचाही उल्लेख केला.
“टपाल कार्यालये पूर्वीपेक्षा अधिक सुसंगत बनली आहेत आणि कठीण काळात केलेले काम, भारतीय टपाल सेवेला येणाऱ्या वर्षांमध्ये सकारात्मक मार्गदर्शक ठरेल” असे टपाल विभागाचे सचिव विनीत पांडे, यांनी जागतिक टपाल दिनाच्या पूर्वसंध्येला दिलेल्या संदेशात अधोरेखित केले आहे.
गृह मंत्रालय
केंद्रीय गृहमंत्री अमित शाह यांनी लोकसभेत कृषी सुधारणांवरील दोन महत्त्वपूर्ण विधेयके मंजूर केल्याबद्दल पंतप्रधान नरेंद्र मोदी यांच्याप्रती आभार व्यक्त केले
नवी दिल्ली, 18 सप्टेंबर 2020
केंद्रीय गृहमंत्री अमित शाह यांनी पंतप्रधान नरेंद्र मोदी यांच्याप्रती, लोकसभेत कृषी सुधारणांवरील दोन महत्त्वपूर्ण विधेयक मंजूर केल्याबद्दल आभार व्यक्त केले आहेत. ट्वीट संदेशात ते म्हणाले, देशाची संपत्ती आणि समृद्धी यामध्ये योगदान देणाऱ्या मेहनती शेतकऱ्यांचा देशाला अभिमान आहे. मोदी सरकारच्या रुपाने, प्रथमच केंद्रात असे सरकार आहे, जे शेतकऱ्यांच्या सबलीकरणासाठी दिवस-रात्र मेहनत करत आहे आणि काल लोकसभेत मंजूर झालेले महत्त्वपूर्ण कृषी सुधारणा विधेयक या दिशेने टाकलेले महत्त्वाचे पाऊल आहे.
केंद्रीय गृहमंत्री म्हणाले, मोदी सरकारच्या या महत्त्वपूर्ण कायद्यामुळे कृषी क्षेत्राचा कायापालट होईल आणि शेतकर्यांची मध्यस्थांच्या तावडीतून सुटका होईल आणि इतर अडथळे दूर होण्यास मदत होईल. या विधेयकांमुळे शेतकऱ्यांना कृषी उत्पादन विकण्यासाठी नवीन संधी निर्माण होतील, ज्यामुळे त्यांचे उत्पन्न वाढेल.
अमित शाह पुढे म्हणाले, या ऐतिहासिक आणि महत्त्वपूर्ण कृषी सुधारणांमुळे शेतकऱ्यांच्या आयुष्यात सकारात्मक परिवर्तन घडून येईल आणि त्यांना स्वावलंबी बनता येईल. या विधेयकाबद्दल मी पंतप्रधान नरेंद्र मोदी, कृषी मंत्री नरेंद्र सिंग तोमर यांच्याप्रती आभार व्यक्त करतो.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
विज्ञान आणि तंत्रज्ञान मंत्रालय
भारताच्या स्वातंत्र्याच्या 75 व्या वर्षाचे औचित्य साधत तरुण संशोधकांसाठी पहिलावहिला मार्गदर्शक कार्यक्रम केंद्रीय मंत्री जितेंद्र सिंह यांच्या हस्ते सुरू
विज्ञान आणि तंत्रज्ञान राज्यमंत्री  जितेंद्र सिंह यांनी भारताच्या स्वातंत्र्याच्या 75व्या वर्षाचे औचित्य साधत युवा संशोधकांसाठी पहिलावहिल्या मार्गदर्शक कार्यक्रमाचा आज प्रारंभ केला.
पंतप्रधान नरेंद्र मोदी यांच्या नेतृत्वाखालील सरकारने लोकांमध्ये विशेषतः युवा वर्गामध्ये वैज्ञानिक दृष्टिकोनाचा प्रसार करण्याच्या हेतूने विज्ञान संशोधन आणि नवनवीन शोध लावण्याच्या प्रयत्नांना बळ देत अनेक पावले उचलली आहेत, असे जितेंद्र सिंह यांनी सांगितले.
या अखिल भारतीय योजनेनुसार देशातील प्रत्येक जिल्ह्यात जैवतंत्रज्ञान विभागाच्या सहाय्याने स्टार महाविद्यालय राहावे यावर लक्ष पुरवण्यात येणार आहे. या योजनेत कार्यशाळा भरवणे, मासिक बैठका, महाविद्यालयात विशेषतः ग्रामीण भागातील किंवा संसाधनांची कमतरता असलेल्या भागातील महाविद्यालयात सखोल मार्गदर्शनासह मदतीचा हात व सरकारी शाळांमध्ये व्यापकता वाढवण्याविषयी कार्यक्रम यांचा समावेश असेल.या उपक्रमामुळे या योजने अंतर्गत आपला प्रवास सुरू करणाऱ्या नवीन महाविद्यालये, स्टार महाविद्यालय योजनेत समाविष्ट होण्यासाठी सक्षम होतील असे सिंह यांनी स्पष्ट केले.
देशातील एकूण 278 पदवी महाविद्यालये सध्या डीबीटी स्टार महाविद्यालय योजनेतून सहाय्य मिळवत आहेत.
सध्या ग्रामीण भागातील 55 महाविद्यालये आणि आकांक्षी जिल्ह्यातील 15 महाविद्यालये दोन वर्षाच्या अल्प कालावधीत या योजने अंतर्गत सहाय्य मिळवीत आहेत, असे त्यांनी नमूद केले.
स्टार कॉलेज योजना, जैव तंत्रज्ञानातील कौशल्य विज्ञान कार्यक्रम हा कौशल्य विकासाचा कार्यक्रम, जैवतंत्रज्ञान औद्योगिक प्रशिक्षण कार्यक्रम आणि डॉक्टरेट तसेच पोस्ट डॉक्टरेट, फेलोशीप आणि इतर यासारख्या मनुष्य बळ संसाधनांशी निगडीत योजनांमध्ये लाभार्थीची संख्या वाढवण्यावर लक्ष केंद्रित करण्याची आवश्यकता त्यांनी व्यक्त केली.
उपराष्ट्रपती कार्यालय
लोकांना अवयव दानासाठी प्रोत्साहित करण्याचे उपराष्ट्रपतींचे धार्मिक नेते आणि माध्यमांना आवाहन
अवयव दानासाठी आधारभूत प्रणाली तयार करण्याच्या आवश्यकतेवर उपराष्ट्रपतींनी दिला जोर
दधिची देहदान समितीतर्फे आयोजित स्वस्थ सबळ भारत संमेलनात शरीर अवयव दान राष्ट्रीय अभियानाच्या उद्घाटनप्रसंगी धनखड यांची उपस्थिती
उपराष्ट्रपती जगदीप धनखड यांनी अवयव दानाबाबत लोकांच्या मनातील शंकांचे निरसन करून या अत्यंत महत्वाच्या मुद्याबाबत धार्मिक नेते आणि माध्यमांनी जागृती निर्माण करावी आणि त्या द्वारे लोकांना प्रोत्साहित करण्याचे आवाहन केले आहे.
दधिची देहदान समितीतर्फे आज नवी दिल्लीत आयोजित एका कार्यक्रमात शरीर अवयव दानासंदर्भात राष्ट्रीय अभियानाच्या प्रसंगी उपस्थित मेळाव्यास ते संबोधित करत होते. उपराष्ट्रपतींनी अवयव दान हा अत्यंत संवेदनशील मुददा असून अवयव दानासाठी एक आधारभूत व्यवस्था तयार करण्याच्या आवश्यकते वर जोर दिला. या संदर्भात दधिची देहदान समितीने अत्यंत योग्य अशी परिसंस्था तयार करण्याचा प्रयत्न केल्याबद्दल प्रशंसा करून त्यांनी हे प्रयत्न कौटुंबिक स्तरापर्यंत पोहचले पाहिजेत, अशी अपेक्षा व्यक्त केली. या अभियानात माध्यमे आणि समाजमाध्यमांची भूमिका अत्यंत महत्वाची आहे. या चांगल्या अर्थाच्या संदेशाचा प्रसार करण्यासाठी प्रत्येक माध्यमातील व्यक्तीने योगदान दिले पाहिजे, असे त्यांनी पुढे सांगितले.
महर्षी दधिची जयंतीदिनाच्या निमित्ताने आपल्या शुभेच्छा देताना धनखड यांनी आपल्या स्वतःच्या आनंदासाठी आणि समाजाला त्याचे देणे परत करण्यासाठी या महान ऋषीचे जीवन आणि तत्वज्ञान अनुसरावे, असेही आवाहन धनखड यांनी केले.
याप्रसंगी, सकारात्मकता से संकल्प विजय का या नावाच्या पुस्तकाचे प्रकाशन ऋषीकेश येथील परमार्थ निकेतच्या साध्वी भगवती सरस्वती यांच्या हस्ते करण्यात आले. प्रकाशन झाल्यावर पूज्य साध्वीजींनी पुस्तकाची पहिली प्रत उपराष्ट्रपतींना सादर केली.
खासदार डॉ. हर्षवर्धन, खासदार सुशील मोदी, वरिष्ठ विधीज्ञ आणि दधिची देहदान समितीचे आश्रयदाते आलोक कुमार, अवयव दात्यांचे कुटुंबीय, 22 राज्यांतील स्वयंसेवी संस्था , डॉक्टर्स आणि इतर मान्यवर या कार्यक्रमाला उपस्थित होते.